ඊයේ පැවති ඉල්මහ විරු සමරුව අමතමින් ජනතා සේවක පක්ෂයේ ලේකම් සෝමවංශ අමරසිංහ සඳහන් කළේ විමල් වීරවංශ සහ තමන්ගේ එක්කිරීම සතුරා විසින් සිදුකර ඇති බවයි.කෙසේ නමුත්, ජනතා සේවක පක්ෂයේ ඉල්මහ සමරු උළලේදී පාර්ලිමේන්තු මන්ත්‍රී විමල් වීරවංශ කතාවක් නොපැවැත්වීම විශේෂත්වයක්.මේ අතර, ජනතා විමුක්ති පෙරමුණේ ඉල්මහ විරු සමරුව පක්ෂයේ නායක අනුර කුමාර දිසානායකගේ ප්‍රධානත්වයෙන් අද පස්වරු 3.30 ට කොළඹ විහාරමහාදේවී එළිමහන් රංග පීඨයේදී පැවැත්වෙනවා.‘‘ඔබ මියගොස් නැත’’ යන තේමාව යටතේ පෙරටුගාමී සමාජවාදී පක්ෂය සංවිධාන කරන ඉල්මහ විරු සමරුව නුගේගොඩ ආනන්ද සමරකෝන් එළිමහන් රංග පීඨයේදී අද පස්වරුවේ පැවැත්වීමට නියමිතයි.